Source: http://www.bihon.ro/meci-care-poate-salva-sezonul/news-20101126-11465247
Timestamp: 2018-03-24 04:41:14+00:00

Document:
Meci care poate salva sezonul - BIHON
Meci care poate salva sezonul
26. noiembrie 2010 10:49
Handbaliştii de la CSM Oradea dispută sambata partida din deplasare cu CSM Bucureşti.
CSM Oradea nu a obţinut încă nicio victorie în actualul tur de campionat, având un singur punct şi aflându-se pe ultimul loc al clasamentului. Cu toate acestea, handbaliştii orădeni mai speră încă într-o salvare miraculoasă de la retrogradare. Pentru aceasta, ei ar trebui să câştige sau măcar să nu piardă meciul de astăzi, în deplasarea cu CSM Bucureşti.
Partida contează pentru etapa a XI-a a Ligii Naţionale de handbal masculin şi pune faţă în faţa principalele candidate la retrogradare. CSM Bucureşti are două puncte şi se află pe penultimul loc. „Meciul cu CSM Bucureşti ne poate salva turul de campionat. În cazul unei victorii, am face trei puncte şi am reuşi să părăsim ultimul loc din clasament. Dacă vom câştiga, păstrăm în continuare şanse de supravieţuire, pentru că în retur vom juca pe teren propriu cu alte candidate la retrogradare, cum sunt Steaua, Braşovul, Poli Timişoara”, afirmă directorul sportiv al CSM Oradea, Nicuşor Vaşadi. Partida CSM Bucureşti – CSM Oradea are loc cu începere de la ora 11:30, la Sala „Lucian Grigorescu” din Capitală.
Taguri: csm bucuresti, csm oradea, handbal masculin

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 csm 
 csm